PATVIRTINTA  
 Vilniaus Volungės darželio-mokyklos  
 direktoriaus 2019 m. rugsėjo 16 d.  
 įsakymu Nr. V- 95

**VILNIAUS VOLUNGĖS DARŽELIO-MOKYKLOS**

**RENGINIŲ ORGANIZAVIMO**

**TVARKOS APRAŠAS**

**I. BENDROJI DALIS**

1. Vilniaus Volungės darželio-mokyklos renginių organizavimo tvarkos aprašas (toliau – Aprašas) parengti vadovaujantis LR švietimo ir mokslo ministro 2009 m. vasario 26 d. įsakymu Nr. ISAK-426 „Dalykinių olimpiadų, konkursų ir kitų renginių nuostatai“ bei vadovaujantis Bendrųjų iš valstybės ir savivaldybių biudžetų finansuojamų neformaliojo švietimo programų kriterijų aprašu, patvirtintu LR švietimo ir mokslo ministro 2004 m. birželio 18 d. įsakymu Nr. ISAK-991 (Žin., 2004, Nr. 98-3663).

2. Aprašo tikslas - reglamentuoti numatytos veiklos organizavimą, vykdymą ir laiduoti dalyvaujančių vaikų saugumą.

3. Šiame dokumente vartojami terminai ir sąvokos:

3.1. **Renginys** – šventė, koncertas, olimpiada, konkursas, sporto varžybos, mugė, festivalis, akcija, mugė, paroda, netradicinio ugdymo ar atmintinos dienos minėjimas, konferencija, susitikimas, pasirodymas, vaidinimas, filmo (vaizdo klipo) filmavimas ar demonstravimas, fotosesija, ir kiti kultūriniai renginiai ar organizuoti žmonių susibūrimai, kurių forma nepriskiriama susirinkimui.

3.2. **Renginio vadovas (organizatorius)** – bendruomenės narys, atsakingas asmuo už renginio parengimą, plėtojimą, įgyvendinimą.

3.3. **Dalyvis –** renginyje dalyvaujantis asmuo (ne žiūrovas), kuriam renginio organizatorius yra pavedęs atlikti vieną ar kitą funkciją.

3.4. Kitos nuostatuose naudojamos sąvokos atitinka LR švietimo įstatyme (Žin., 1991, Nr. 23-593; 2003, Nr. 63-2853) vartojamas sąvokas.

4. Apraše nustatyti renginių darželyje-mokykloje tikslai, principai, ugdomosios kompetencijos, organizavimo tvarka bei vykdymas, rezultatas, finansavimas.

5. Renginiai įrašomi į darželio-mokyklos metinės veiklos planą nurodant pavadinimą, vietą, datą, atsakingą mokytoją, kuris direktoriaus pavaduotojui ugdymui pateikia organizuojamo renginio planą-scenarijų.

6. Renginiai organizuojami taip, kad nebūtų trikdomas formaliojo ugdymo procesas. Pamokų, veiklų metu gali būti organizuojami su ugdymo procesu, mokymo programomis susiję mokyklos-darželio bei miesto ar respublikos renginiai: olimpiados, konkursai, varžybos, integruoti projektai.

7. Aprašo privalo laikytis visi asmenys, kurie organizuoja renginius Vilniaus Volungės darželyje-mokykloje.

**II. RENGINIŲ TIKSLAS, UŽDAVINIAI IR PRINCIPAI**

8. Renginių organizavimo darželyje-mokykloje tikslas – ugdant kompetencijas, formuoti asmenį, sugebantį tapti aktyviu visuomenės nariu, sėkmingai veikti visuomenėje, padėti tenkinti pažinimo, lavinimosi ir saviraiškos poreikius.

9. Organizuojant renginius keliami šie uždaviniai:

9.1. skatinti naujas popamokinės veiklos formas ir metodus;

9.2. skatinti ugdytinius domėtis mokslu, menu, kultūra, sportu, tobulinti ir plėsti jų dalykines žinias, sudaryti sąlygas saviraiškai ir asmenybės vystymuisi;

9.3. ugdyti ugdytinių kritinį mąstymą, kūrybiškumą, savarankiškumą, formuoti ir stiprinti bendražmogiškų vertybių sistemą;

9.4. ugdyti bendradarbiavimo, projektinio darbo gebėjimus;

9.5. Plėtoti ugdytinių ugdymo (-si) mokykloje-darželyje kryptis ir formas, gerinti užimtumo kokybę;

9.6. Sudaryti darželio-mokyklos ugdytiniams socialiai teisingas saviraiškos ir laisvalaikio užimtumo galimybes;

10. Organizuojant renginius, laikomasi šių principų:

10.1. aktualumo – renginių pasiūla skirta socialinėms, kultūrinėms, asmeninėms, edukacinėms, profesinėms ir kitoms kompetencijoms ugdyti;

10.2. prieinamumo – veikla prieinama visiems vaikams nepriklausomai nuo jų mokymosi/ugdymosi galimybių, pasiekimų ir socialinės padėties;

10.3. visuotinumo – lėšos pažintinei veiklai yra skiriamos kiekvienam vaikui, besimokančiam pagal priešmokyklinio, pradinio programas;

10.4. demokratiškumo – darželio-mokyklos bendruomenė identifikuoja poreikius ir nustato prioritetus;

10.5. individualizavimo principas – ugdytiniai įtraukiami į veiklą pagal kiekvienam iš jų reikalingą kompetenciją, atsižvelgiant į jo asmenybę, galimybes, poreikius ir pasiekimus.

10.6. savarankiškumo principas – vaikai laisvai dalyvauja renginiuose savo noru.

10.7. viešumo principas – teikti ugdytiniams informaciją, kuri padėtų pasirinkti jo interesus, polinkius, gebėjimus atitinkančius.

10.8. kontekstualumo principas – renginiai siejami su krašto ūkinės, socialinės, kultūrinės raidos kontekstu, kartu su juo atsinaujina pagal nuolat kintančias visuomenės reikmes.

10.9. veiksmingumo principas – organizuojant renginius siekiama geros kokybės rezultatų sumaniai ir taupiai naudojant turimus išteklius, nuolat vertinant, analizuojant ir planuojant veiklą, remiantis veiksminga vadyba – tinkamais ir laiku priimamais sprendimais.

**III. RENGINIŲ METU UGDOMOS KOMPETENCIJOS**

11. Organizuojant renginius, ugdomos šios kompetencijos:

11.1. Asmeninės – savęs pažinimo, savistabos, pasitikėjimo savimi, savęs vertinimo, savianalizės, saviraiškos, sveikos gyvensenos, atsakomybės už savo veiksmus.

11.2. Edukacinės – savarankiško mokymosi bei informacijos valdymo, mokymosi visą gyvenimą, informacijos gavimo, jos analizavimo bei panaudojimo, mąstymo lankstumo (loginio, kritinio – probleminio, kūrybinio).

11.3. Socialinės – bendravimo ir bendradarbiavimo, darbo komandoje, demokratinių struktūrų ir procedūrų išmanymo, sprendimų priėmimo, konfliktų sprendimo, lygių galimybių įsisąmoninimo, ekologinės savimonės.

**IV. RENGINIŲ ORGANIZAVIMAS IR VYKDYMAS**

12. Renginiai organizuojami ir vykdomi pagal darželio-mokyklos metinį veiklos planą.

13. Kiekvienas mokytojas, planuodamas renginius, suderina metodinėje grupėje ir pateikia renginių planą, kuriame nurodomi renginių pavadinimai, vieta, data, atsakingi asmenys.

14. Metodinės grupės renginių planai įtraukiami į darželio-mokyklos metinės veiklos planą.

15. Planuojamą renginį mokytojai į mėnesio veiklos planą įrašo iki mėnesio 25 d.

16. Renginį organizuojantis mokytojas, specialistas prieš 2 savaites iki numatyto renginio pradžios pateikia:

16.1. prašymą (Priedas Nr.1) darželio-mokyklos direktoriui, kur nurodyti veiklos dalyviai, laikas (trukmė), vieta, organizuojamos veiklos rūšis (pavadinimas, turinys, tema (temų ciklas) ar pan.) bei nurodomi visi atsakingi (lydintys) grupę asmenys. Šią organizuojamą veiklą, iš anksto suderintą su mokyklos direktoriaus pavaduotoju ugdymui, užpildytoje prašymo formoje patvirtina parašu;

16.2. renginio aprašą (Priedas Nr.2) direktoriaus pavaduotojai ugdymui. Varžyboms ir kt. išplėstiniams renginiams pateikiami nuostatai.

17. Gali būti organizuojami su ugdymo procesu, ugdymo programomis susiję darželio-mokyklos bei miesto ar respublikos renginiai.

18. Prevencinius renginius organizuoja pedagogai, talkinant Vaiko gerovės komisijos nariams bei kitiems kolegoms.

19. Mokamų kultūrinių renginių organizatoriai ir atvykstantys meno kolektyvai renginių organizavimo klausimus derina su darželio-mokyklos pavaduotojais ugdymui.

20. Už ugdytinių saugumą mokyklos-darželio renginių metu atsako organizatoriai ir klasės mokytojai.

20.1.Už ugdytinių saugumą renginių metu už mokyklos-darželio ribų atsako renginio organizatorius ir lydintys asmenys, patvirtinti direktoriaus įsakymu.

21. Renginio organizatorius (koordinatorius) instruktuoja mokinius saugos ir sveikatos klausimais, supažindina su saugaus elgesio renginyje taisyklėmis.

22. Sekretorė parengia organizuojamo renginio įsakymą ir pateikia patvirtinti darželio-mokyklos direktoriui ne vėliau kaip prieš dieną iki numatytos veiklos ar renginio pradžios.

23. Renginio vadovas informuoja apie renginį klasės, grupės mokytojus, jei renginys vyksta pamokų/ veiklų metu.

24. Renginių vadovas vadovaujasi suderintu su direktoriaus pavaduotojais ugdymui renginio aprašu ir yra atsakingas už renginio paruošimą ir saugų jo vykdymą.

25. Renginiai darželyje-mokykloje vyksta ne vėliau kaip iki 19 val.

26. Į darželyje-mokykloje organizuojamus renginius įleidžiami tik darželio-mokyklos bendruomenės nariai, kultūringi, tvarkingai apsirengę. Renginio metu, pastebėjus renginio dalyvių elgesio normų pažeidimus, asmenys pašalinami iš renginio; išskirtinais atvejais renginys nutraukiamas, informuojami atitinkami asmenys (tėvai, globėjai ar kt.).

27. Renginio organizatorius po renginio per vieną darbo dieną pateikia informaciją, elektronine versija, nuotraukas pavaduotojams ugdymui.

28. Darželio-mokyklos renginių organizavimo išlaidas planuoja ir pagal galimybes apmoka darželis-mokykla, organizatoriams pateikus paraiškas. Organizatoriai pateikia ataskaitas apie lėšų panaudojimą darželio-mokyklos direktoriui.

29. Atvykstančių menininkų ir meno kolektyvų koncertai bei renginiai gali būti mokami.

30. Mokytojas, organizuojantis renginį už darželio-mokyklos ribų, apie tai turi informuoti darželio-mokyklos direktorių ar direktoriaus pavaduotojus ugdymui. Darželio-mokyklos mokytojas pristato prašymą, renginyje dalyvausiančių mokinių sąrašą, tėvų (globėjų, rūpintojų) sutikimus ir kitus dokumentus, kurie apibrėžti „Vaikų turizmo renginių organizavimo apraše“, kuris 2012 m. lapkričio 9 d. patvirtintas mokyklos direktoriaus įsakymu Nr. V-24-302, o direktoriaus pavaduotojams ugdymui, susipažinus su numatomo renginio planu ar nuostatais ir jiems pritarus, direktoriaus įsakymu leidžiama mokiniams, lydimiems mokytojo - organizatoriaus, dalyvauti numatytame renginyje.

**Renginių organizavimo tvarkos aprašo**

**(Priedas Nr.1)**

**VILNIAUS VOLUNGĖS DARŽELIS-MOKYKLA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(mokytojo vardas pavardė)

Vilniaus Volungės darželio-mokyklos

direktoriui

**P R A Š Y M A S**

**DĖL RENGINIO ORGANIZAVIMO**

20 -........-........

|  |  |
| --- | --- |
| ***Organizatorius (-iai)***  ***(pavardė, vardas)*** |  |
| ***Dalyviai*** |  |
| ***Renginio pavadinimas*** |  |
| ***Tikslai ir uždaviniai*** |  |
| ***Data ir laikas*** |  |
| ***Numatoma renginio vieta*** |  |

Mokytoja (-as) \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

parašas vardas, pavardė

Mokytoja (-as) \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

parašas vardas, pavardė

Suderinta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(direktoriaus pavaduotoja ugd. vardas,pavardė,parašas)

**Renginių organizavimo tvarkos aprašo**

**(Priedas Nr.2)**

**SUDERINTA:**

Direktoriaus pavaduotoju ugdymui

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PARENGĖ:**

Pradinių klasių mokytoja/os:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

VILNIAUS VOLUNGĖS DARŽELIS-MOKYKLA

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Renginio pavadinimas)

APRAŠAS

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Renginio pavadinimas)

|  |  |  |
| --- | --- | --- |
| Eil.  Nr. | Pavadinimas | Pagrindinės charakteristikos |
| 1. | Renginio data ir laikas |  |
| 2. | Renginio tikslas ir uždaviniai | Tikslas:  Uždaviniai : |
| 3. | Įgyvendinimo būdai, metodikos |  |
| 4. | Renginio dalyviai |  |
| 5. | Laukiamas rezultatas |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Renginio pavadinimas)

SCENARIJUS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_